EVIGT  LIV  ER  AT  KENDE  GUD  OG  HANS  SØN  JESUS  KRISTUS 


nummer  17  1.  SEPTEMBER  1922 


71.  AARGANG 


TALE  AF  CHAS.  W.  PENROSE, 

holdt  ved  Konferencen  i  Salt  Lake  City  den  6.  April   1922. 

Jeg  foler  mig  taknemmelig  for  alle  Velsignelser,  som  er 
givet  mig  i  Livet,  og  jeg  er  Gud  taknemmelig,  fordi  han  har 
bevaret  mit  Liv  og  givet  mig  denne  Anledning  til  at  samles 
med  de  Hellige  i  denne  Konference,  og  at  jeg  har  haft  det 
store  Privilegium  at  lytte  til  den  Tale,  som  blev  holdt  af  Præ- 
sidenten for  Kirken,  denne  Tale  var  tidsmæssig  og  fuld  af 
Aand,  Liv  og  Styrke.  Jeg  glæder  mig  over  den  Fremgang,  som 
Kirken  har  gjort  under  Præsident  Grants  Ledelse. 

Jeg  er  taknemmelig  for  mine  Venner,  som  jeg  ikke  har  haft 
Lejlighed  til  at  mode  siden  min  90-aarige  Fødselsdag,  da  et 
meget  stort  Antal  var  forsamlet  i  dette  Tabernakel  og  udviste 
deres  Velvilje  og  gode  Ønsker  mod  mig,  og  for  alle  de  Lyk- 
ønskninger, som  jeg  modtog  fra  mange  forskellige  Lande,  fra 
Venner,  som  ikke  er  forenet  med  Kirken,  hvilket  var  en  stor 
Overraskelse  og  Glæde  for  mig;  jeg  tager  dette  Privilegium 
offentligt:  at  udtrykke  min  Tak  til  alle. 

Herren  har  været  god  mod  mig  alle  mine  Dage,  siden  han 

aabnede  mine  Øjne,  saa  at  jeg  var  i  Sland  til  at  se  Sandheden 
og  Skønheden  af  det  store  Sidste  Dages  Værk,  en  Velsignelse, 
som  ikke  kommer  til  alle  Mennesker,  men  jeg  formoder  vil 
komme  til  dem  i  Evigheden,  som  ligger  foran  os,  og  naar  Ti- 
den kommer,  at  alle  Knæ  skal  bøje  sig,  og  alle  Tunger  skal 
bekende,  at  Jesus  er  Kristus  den  levende  Guds  Søn,  vil  de 
alle  være  villige  til  at  give  Ære  og  Taknemmelighed  til  vor 
fælles  Fader. 

ELEMENTERNE  ER  EVIGE. 

Guds  Lys  skinner  altid,  selv  i  Mørket;  men  Mørket  forstaar 
det  ikke.  Dette  Lys,  som  udgaar  fra  Retfærdighedens  Trone, 
gaar  gennem  det  uendelige  Rum.  Man  kan  ikke  sige,  at  det 
fylder  Rummet,  fordi  det  ikke  kan  fyldes,  da  Rummet  ikke 
har  nogen  Grænse,  men  gaar  gennem  det  uendelige.  Herren 
har  aabenbaret,  at  dette  Lys,  som  kommer  fra  ham,  er  i  alle 
Ting,  gaar  gennem  alle  Ting  og  er  rundt  omkring  alle  Ting, 
det  er  den  Lov,  med  hvilken  alle  Ting  regeres,  og  den  Magt, 
ved  hvilken  alle  Ting  blev  skabt,  forst  aandelige  og  saa 
timelige,  for  at  bruge  den  almindelige  Udtalelse,  dog  alle  Ting 
er  evige  for  Gud. 

Alle  Ting,  som  er  organiseret,  har  haft  en  Begyndelse  ifølge 
Naturens  Gang.  Begyndelsen  var,  da  de  blev  organiseret,  men 
Elementerne  selv  har  ingen  Begyndelse.  Man  kan  ikke  tænke 
sig  en  Tid,  da  der  ikke  har  eksisteret  Elementer.  De  aande- 
lige og  fysiske  Elementer  er  evige  i  deres  Natur.  Vore  Le- 
gemer havde  en  Begyndelse,  da  de  var  organiseret,  og  vi  blev 
født  i  denne  Verden,  men  ifølge  Guds  Ord  er  Substanserne, 
enten  vi  kalder  dem  aandelige  eller  fysiske,  evige  i  deres  Na- 
tur, ligesaa  evige  som  Lys,  Sandhed,  Kraft  og  Retfærdighed; 
alle  disse  Variationer  har  ingen  Begyndelse,  og  selvfølgelig 
vil  de  aldrig  faa  nogen  Ende. 

Jesus  af  Nazareth  lærer  os  i  sine  egne  Ord,  at  han  var  i  Be- 
gyndelsen hos  sin  Fader,  ikke  som  Jesus  af  Nazareth,  ikke 
som  Marias  Søn,  men  som  den  Førstefødte  af  alle  Guds  Børn, 

saaledes  som  han  er  kaldt  af  de  gamle  Apostle.  Han  var  i 
Begyndelsen  hos  sin  Fader,  han  var  den  Førstefødte.  Han 
siger  ogsaa,  at  vi  var  i  Begyndelsen  hos  Faderen,  det  vil  sige 
Aanden;  den  Del  af  os,  som  er  Aand,  var  i  Begyndelsen  hos 
Gud,  vi  havde  vor  Begyndelse  som  Personligheder  eller  In- 
divider, den  Gang  vi  var  avlede  eller  skabte  som  Sønner  og 
Dotre  af  Gud,  hvilken  som  helst  Benævnelse  I  ønsker  at 
bruge. 

VI  SKULDE  IKKE  GAA  UDENFOR  DET,  SOM  GUD  HAR 
AABENBARET. 

Alt  det,  som  Gud  har  aabenbaret  til  os,  er  meget  tydeligt,  og 
vi  behøver  ikke  at  gaa  længere  tilbage  end  til  den  Tid,  som 
er  hentydet  til  i  Guds  Aabenbaringer,  og  heller  ikke  tillade  os 
nogen  Spekulation  med  Hensyn  til  Fremtiden. 

Vi  lever  paa  en  Tid,  da  der  er  mange  Spekulationer  og  Ten- 
denser til  at  gaa  udenfor  det,  som  Gud  har  aabenbaret  baade 
med  Hensyn  til  Fortiden,  Nutiden  og  Fremtiden.  Herren  staar 
midt  iblandt  sine  Skabninger,  han  er  vor  Fader,  han  er  den 
Gud,  som  vi  skal  tilbede.  Den  første  Artikel  i  vor  Tro,  saa- 
ledes som  den  er  fremsat  af  Profeten  Joseph  Smith,  er:  Vi 
tror  paa  Gud,  den  evige  Fader,  og  paa  hans  Søn,  Jesus  Kristus 
og  paa  den  Helligaand.  Denne  Erklæring  er  ligefrem  med 
Hensyn  til  de  Personer,  som  vi  skulde  tro  paa  og  tilbede.  Gud 
vor  evige  Fader  er  Jesu  Kristi  Fader,  er  Adams  eller  rettere 
Michaels  Fader,  det  Navn,  som  han  var  kendt  under,  før  han 
kom  i  Kødet.  Der  er  ikke  noget  nyt  i  dette,  det  er  altsammen 
meget  gammelt  for  mig  og  Kirkens  Medlemmer,  som  har  un- 
dersøgt det  Sidste  Dages  Værk  og  Guds  Aabenbaringer.  Dette 
burde  være  klart  for  os  alle,  og  dog  er  der  Klasser  i  Præste- 
dømmet, Søndagsskolen  og  andre  Organisationer,  hvor  Dis- 
kussion gør  sig  gældende,  som  foraarsager  Misforstaaelse;  der 
skulde  ikke  være  noget  saadant,  der  er  ingen  Nødvendighed 
for  dette. 

Jeg  onsker  ikke  at  indskrænke  eller  sætte  Grænse  for  Men- 

neskenes  Tanker  eller  Fremgang  i  at  forstaa  Gud  og  hans 
Hensigter.  Jeg  tror  paa  evigvarende  Fremgang,  og  naar  Her- 
ren har  aabenbaret  noget  klart  og  tydeligt  for  os,  saa  skulde 
vi  antage  det  som  tilfredsstillende,  indtil  han  aabenbarer 
mere. 

VI  ER  OMGIVET  AF  GUDS  INSPIRATION. 

Vi  er  omgivet  af  Guds  Aabenbaringer.  Vi  har  Aandens  In- 
spiration i  Kirken,  og  det  var  formedelst  denne  Aand,  at  vi 
horte  den  udmærkede  Tale  i  Morges  af  Præsident  Grant;  jeg 
haaber,  at  alle  forstod  den,  og  jeg  haaber,  at  alle,  som  er  til 
Stede  i  Eftermiddag,  var  til  Stede  i  Formiddags  og  horte 
denne  Tale,  og  jeg  haaber,  naar  den  er  publiseret,  at  den  vil 
blive  læst  og  forstaaet. 

Jesus  lærte,  da  han  var  her  paa  Jorden:  hvem,  som  læser, 
lad  ham  forstaa,  og  I,  Sidste  Dages  Hellige,  skulde  forstaa  de 
Ting,  som  Gud  har  aabenbaret  for  os.  Vi  har  maaske  ikke 
alle  den  samme  Grad  af  Lys  og  Dygtighed  til  at  forstaa,  men 
vi  burde  tilegne  os  det  samme  Lys  og  komme  til  den  samme 
Forstaaelse  af  alle  Ting,  som  er  nodvendige,  og  det  mest  nød- 
vendige er,  at  vi  har  Tro  paa  Gud,  den  evige  Fader,  at  vi  til- 
beder og  anerkender  ham  med  Ærbødighed,  og  at  alle  Aaben- 
baringer, enten  de  kommer  fra  Jesus  Kristus  eller  fra  en  anden 
af  Guds  Repræsentanter,  er  Herrens  Ord  til  os. 

Præs.  Grant  citerede  i  Formiddags  de  Ord,  som  Faderen 
brugte,  da  han  talte  til  Profeten  Joseph  Smith  i  Skoven,  da 
han  bad  til  Gud  om  at  faa  at  vide,  hvilken  Religion,  der  var 
den  rette.  Faderen  sagde:  »Denne  er  min  Son,  den  Elskelige, 
hor  ham.«  Dette  er  Guds  Ord  til  Verden  og  har  været  saa- 
ledes  fra  Begyndelsen.  Guds  Ord  kommer  undertiden  gennem 
hans  Son,  til  andre  Tider  gennem  Profeterne  og  atter  til 
andre  Tider  ved  Engles  Mund,  og  er  ligesaa  meget  et  Bud- 
skab fra  Gud,  som  om  han  selv  talte.  En  af  de  gamle  Pro- 
feter siger:  Hvis  nogen  kommer  til  Gud,  saa  maa  han  tro,  at 
han  er,  og  at  han  vil  belonne  enhver,  som  oprigtig  soger  ham. 


261 

Dette  er  et  Punkt  af  stor  Betydning.  Gud  er  en  Person,  saa- 
dan  som  vi  horte  i  Formiddags.  Han  skabte  Mennesket  i  sit 
Billede  og  i  sin  Lignelse,  dette  er  meget  klart  og  tydeligt  for 
os,  hvis  vi  vil  tage  det  saaledes,  som  det  er  nedskrevet.  Vi  er 
skabt  i  Gud,  vor  Faders  og  Jesu  Kristi  Billede  og  Lignelse. 
Jesus  Kristus  er  Faderens  Afglans  og  hans  Væsens  udtrykte 
Billede.  Undertiden  er  der  i  en  Familje  en  Person,  som  spe- 
cielt er  et  Billede  af  sin  Fader,  og  en  anden  af  sin  Moder. 
Slægtskabsforholdet  mellem  Gud  og  vore  forste  Forældre  for- 
klares i  Skaberens  Resultat.  Adam  er  vor  Fader,  som  I  kan 
læse  i  det  107.  Kap.  i  Lærdommens  og  Pagtens  Bog.  Det 
er  os  meddelt  der,  at  nogle  faa  Aar,  forend  Adam  dode,  sam- 
lede han  nogle  af  sine  fortrolige  Efterkommere  sammen,  som 
var  Højpræster,  og  de  modte  ham  i  Dalen  —  Adam  ondi 
Ahman  — ,  og  han  stod  op  i  deres  Midte  og  velsignede  dem  og 
forudsagde,  hvad  der  skulde  ske  med  alle  kommende  Gene- 
rationer, og  Herren  aabenbarede  sig  der  og  velsignede  Adam 
og  sagde:  »Jeg  har  stillet  Dig  som  Hovedet  for  en  Mangfol- 
dighed af  Nationer,  Du  er  en  Prins  over  dem  alle  for  altid.« 
Og  de  kaldte  ham  Michael,  Erkeengelen,  hvilken  var  den 
Stilling,  som  han  indtog,  forend  han  kom  her.  Jeg  hentyder 
til  dette,  fordi  der  er  en  Del  Diskussion  med  Hensyn  til  Adams 
Person,  forend  han  kom  her  i  Kodet.  Herren  sagde,  at  han, 
Adam,  var  Michael,  Erkeengelen,  og  Gud  satte  ham  her  som 
Hovedet  for  Menneskeslægten.  (Fortsættes). 


BETRAGTNINGER  OVER  JESU  KRISTI 
JORDISKE  FORHOLD. 

(Fortsat  fra  Side  255.) 

Jesus  drog  op  til  Jerusalem  og  kom  til  Bethanien.  Sabbaten 
den  8.  Nisan  (28.  Marts),  tog  efter  Sædvane  Ophold  i  Simon 
den  Spedalskes  Hus,  Martha  og  Marias  Hjem.  Her  fandt  et 
stort  Middagsmaaltid  Sted.  Maria  udøste  da  en  Krukkes  Ind- 
hold af  vellugtende  Salve  over  Jesu  Fødder  og  aftørrede  det 

med  sit  Haar.  Her  var  det,  Judas  Iskariotes  fandt  Anledning 
til  at  paatale  denne  Ødselhed,  hvorpaa  Jesus  svarede  ham 
med  de  Ord:  »De  Fattige  have  I  altid  hos  Eder,  men  mig 
ikke.«  Dagen  efter,  den  9.  Nisan,  drog  han  op  til  Jerusalem, 
ved  Vejens  Omdrejning  paa  Oljebjergets  Top  saa  han  ud  over 
Staden,  græd  over  den  og  sagde  da  de  sidste  formanende  Ord. 
I  Gethsemane  Have  (et  Lystanlæg  til  Byen)  brod  håns 
menneskelige  Natur  frem,  og  han  led  de  frygteligste  Sjæle- 
kvaler. »Min  Sjæl  er  bedrøvet  indtil  Døden«,  men  Hen- 
givelsen i  den  Guddommeliges  Vilje  vandt  Sejr.  Raadslag- 
ning  fandt  Sted  Onsdag  den  12.  Nisan  hos  Josef  Kajafas,  og 
her  blev  det  besluttet,  at  Jesus  straks  skulde  korsfæstes.  Vi  er 
naaet  til  Torsdag  den  13.  Nisan  (2.  April).  Jesus  holdt  da  det 
sidste  Maaltid  med  sine  Apostle. 

Det  var  ikke  det  rituelle  Paaskemaaltid,  i  ydre  Forstand  et 
fattigt  Maaltid  med  usyret  Brød  dyppet  i  Druevin,  men  det 
var  Beseglingen  af  den  nye  Pagt.  Apostlene  knyttede  hertil 
deres  kæreste  Erindringer,  den  kristelige  Fromheds  Hjørne- 
sten og  Udgangspunktet  for  de  frugtbareste  Institutioner. 

»Jeg  giver  Eder  en  ny  Befaling,  det  er,  at  I  skal  elske  hver- 
andre, saaledes  som  jeg  har  elsket  Eder.  Det  er  det  Tegn, 
hvorpaa  man  skal  kende,  om  I  er  mine  Disciple,  at  I  have 
indbyrdes  Kærlighed.«  Jesus  blev  arresteret  denne  Torsdag 
Nat.  Arrestordren  var  udstedt  af  Hanan,  og  Hanan  var  den 
første,  han  som  Fange  blev  fremstillet  for;  men  Jesus  indlod 
sig  ikke  med  nogen  Parlamentering  hos  ham,  og  en  nær- 
staaende  gav  ham  derfor  et  Slag  i  Hovedet.  Hanan  sendte 
ham  nu  til  sin  Svigersøn  Kajafas.  Derefter  for  Statholderen 
Pontius  med  Titlen  Pilatus,  dekoreret  med  Pilum,  et  Slags 
Hædersvaaben.  Han  var  ellers  ikke  interesseret  i  Jødernes 
Stridigheder  og  betragtede  disse  forskellige  Bevægelser  som 
Frugter  af  forvildede  Hjerner.  Pontius'  Hensigt  var  egentlig 
at  frelse  Jesus  fra  den  forsmædelige  Død,  og  Pontius'  Hustru 
støttede  med  al  sin  Magt  sin  Mand  i  denne  Retning. 

Trods  det  var  Skik,  at  én  skulde  frigives  om  Paasken,  vilde 
hans  egne  dog  ikke  frigive  ham.  »Ikke  ham,  men  Bar- 
rabbas«  —  ved  et  besynderligt  Tilfælde  hed  denne  ogsaa 
Jesus  Barrabbas.  Han  var  arresteret  paa  Grund  af  Tumult 
forbunden  med  Mord  og  blev  udleveret  til  Folket.  Pondus' 
Forlegenhed  tiltog.  Han  frygtede  for  at  kompromittere  sig  ved 
at  vise  al  for  megen  Mildhed  mod  Anklagen  (Jødernes  Konge 
og  Guds  Søn).  Pontius  ansaa  det  for  nødvendigt  at  gøre  en 
Indrømmelse,  men  han  kunde  endnu  ikke  bekvemme  sig  til  at 
udskyde  Sagen,  ej  heller  til  at  udgyde  Blod  for  at  tilfredsstille 
Folket;  han  prøvede  paa  at  slaa  Sagen  hen  i  Spøg  og  frem- 
stillede for  Folket  det  latterlige  i  at  tillægge  sig  selv  saa  høje 
Titler.  Pontius  lod  ham  nu  hudstryge  paa  Folkets  Forlan- 
gende, og  hermed  troede  han,  at  Sagen  var  afgjort.  En  Torne- 
krone blev  flettet  og  sat  paa  Jesus'  Hoved,  og  et  Rør  blev  givet 
ham  i  Haanden;  i  denne  Stilling  blev  han  ført  op  paa  en  For- 
højning og  stillet  frem  for  Folket.  Soldater  defilerede  forbi 
ham.  Her  berettes,  at  disse  slog  ham  i  Ansigtet,  og  nogle  spyt- 
tede paa  ham.  Det  synes  at  være  Overdrivelse,  thi  det  stem- 
mer ikke  rigtig  med  den  romerske  Værdighed. 

De  Tropper,  der  stod  under  Pontius  som  Guvernør,  var  kun 
Leje-  og  Hjælpetropper,  der  næppe  har  nedladt  sig  til  saa- 
danne  uværdige  Handlinger.  Folket  begyndte  nu  at  raabe 
efter  Pontius  og  truede  med  at  stille  hans  Forhold  til  Kej- 
seren i  et  uheldigt  Lys,  da  var  den  svage  Pontius  overvundet, 
nu  blev  Hanans  Dom  stadfæstet  og  straks  efter  fuldbyrdet. 

Jesus  udaandede  Kl.  3  Efterm.  den  17.  Nisan  —  3.  April. 
En  jødisk  Lov  forbød  at  lade  Lig  blive  paa  Retterstedet  læn- 
gere end  til  samme  Dags  Aften.  Da  den  følgende  Dag  var  en 
Sabbat,  ytrede  Jøderne  for  de  romerske  Autoriteter  det  Ønske, 
at  Helligdagen  ikke  maatte  være  Vidne  til  et  saadant  Skue- 
spil; det  blev  dem  indrømmet,  og  der  blev  givet  Ordre  til,  at 
de  Domfældtes  Død  skulde  paaskyndes,  og  at  de  derefter 
skulde  tages  ned  af  Korset.  Soldaterne  udførte   Ordren,  de 


264 

tvende  Overtrædere  led  nu  et  Cruifradium  (Knusning).  Jesus 
ansaas  for  at  være  død,  og  det  var  derfor  overflødigt  at  ud- 
fore dette  paa  ham,  men  de  stak  et  Spyd  i  hans  Side. 

Dersom  Jesus  nu  ikke  havde  haft  andre  Venner  end  de 
stakkels  Galilæere,  som  havde  taget  Flugten,  vilde  hans  Lig 
efter  romersk  Skik  været  blevet  hængende  paa  Korset  for  at 
fortæres  af  Fugle.  Da  fremtraadte  en  Mand  ved  Navn  Josef 
fra  Haramathiam  (Lomuels  Rama  af  Efraims  Stamme)  for 
Gouvernoren  og  bad  om  Liget.  Josef,  der  var  en  velhavende 
og  meget  anset  Mand  og  Medlem  af  Syndriet,  fik  det  ud- 
leveret. Søndag  Morgen  kom  Kvinderne  med  Maria  fra  Mag- 
dala  i  Spidsen  meget  tidlig  til  Graven.  Stenen  var  da  væltet 
bort  fra  Indgangen. 

Kors,  Død  og  Opstandelse,  det  er  Paasketidens  store  My- 
sterium. Nogle  ser  paa  det  som  en  guddommelig  Aabenbaring, 
fuldbyrdet  en  Gang  i  Tiden.  Disse  Opfattelser  tilhører  alle 
Tidsaldre.  Ingen  Religion  kan  betragte  det  som  sit  eget. 

Det  tilhører  hele  Verden,  er  alle  Religioners,  hele  Naturens 
Ejendom,  og  maa  da  foregaa  under  visse  Love,  ligesaa  vel 
som  alt  andet  i  Naturen. 

Menneskene  er  skreden  frem  til  et  andet  »Guds  Rige«. 
Sandhedsspiren  i  Jesu  Tanker  har  sejret  over  den  tomme 
Fantasi  og  paataget  dens  Kraft. 

Opstandelsen  vedbliver  at  være  et  Mysterium,  saalænge 
Mennesket  meget  nødig  vil  forlade  de  gamle  Fordomme  og 
ikke  anerkende  Naturlovene.  Ligeledes  Jesu  Himmelfart,  den 
store  udstrømmende  Kærlighed,  er  i  Stand  til  at  skabe  Liv  og 
Livets  Vedligeholdelse.  Kristus  levede  mellem  sine  Apostle 
efter  sin  Død  paa  Korset,  enkelte  saa  ham  og  talte  med  ham. 
Lyset  skinner  i  Verden,  men  der  maa  være  noget,  der  er  Ly- 
sets Frembringer. 

En  Sky  tog  ham  bort  fra  deres  Øjne,  de  saa  ham  ikke  mere. 

Jesu  kødelige  Søskende  samt  hele  hans  Familje  havde  hele 
Tiden  været  ham  fjendtlig  stemt,  de  sluttede  sig  nu  til  Menig- 

heden,  der  var  bleven  stærkt  reduceret.  De  kom,  mærkelig 
nok,  straks  til  at  indtage  en  Særstilling. 

I  denne  Skildring  af  Jesu  jordiske  Tilværelse  har  jeg  sogt 
at  være  saa  neutral  som  mulig,  uden  nogen  Parti-Fanatisme. 
Kilderne,  som  jeg  har  benyttet,  er  de  mest  autentiske,  som 
findes.  Biografier  over  hans  Liv  er  meget  spredte. 

Biblen,  som  burde  give  os  det  bedste  Billede,  er  langt  fra 
korrekt  og  skyldes  navnlig  den  manglende  Ordenssans  hos 
Biblens  Forfattere,  da  intet  er  skrevet  i  kronologisk  Orden. 

En  af  Synoptikerne  har  skrevet  noget  uden  at  have  til- 
strækkelig Kendskab  til  hans  Liv  og  Levnet,  kun  stottet  paa 
mundtlige  Overleveringer,  som  han  har  modtaget  stykkevis. 
Tillige  har  han  skrevet  det  (antageligt)  som  et  Forsvarsskrift 
til  Flavius  Clemens. 

Dersom  Stiftere  af  Religionspartier  vil  gore  sig  Ulejlig- 
heden med  at  søge  Grundtanken  i  Jesu  Lære,  vilde  Menings- 
forskelligheder stærkt  reduceres. 

Men  et  Parti  har  sit  Udgangspunkt  i  Pastoralbrevene,  et 
andet  i  Apakalypsen  o.  s.  v.  Altsammen  bygget  paa  Forfatter- 
nes forskellige  Opfattelse  af  Gudsidéen. 

Dersom  jeg  overfor  Læserne  skulde  anbefale  eller  henvise 
til  Værker,  der  paa  tolerant  Maade  giver  en  Skildring  af 
denne  store  Mester,  da  findes  der  danske  Udgaver  som  »Jesu 
Barndom  og  Ungdom«  skrevet  af  Henning  Jensen,  samt  »Jesus 
af  Nazareth«. 

Paa  fremmede  Sprog  indtager  Værkerne  af  Ernest  Renan 
en  forste  Plads. 

4.  Maj  1922.  P.  L.  Olsen. 


Man  opdager  særlig  saadanne  Fejl  hos  andre,  som  man  selv 
besidder. 

* 

Menneskelig   Ufuldkommenhed   tiltrækker  mere   Opmærk- 
somhed end  Dyd. 

ÆLDSTE  JOHN  TANNERS 
LEVNETSBESKRIVELSE. 

Analyseret  paa  Ny  Testamentligt  Grundlag. 
Af  Morten  A.  C.  Nicolaysen. 

Omstaaende  Skitse  af  Br.  John  Tanners  Liv  og  Erfaringer 
er  mærkelig  som  en  Stadfæstelse  af  den  ny  Testamentlige  Tids 
Optegnelser  og  viser  afgørende,  at  den  samme  Aarsag  frem- 
bringer de  samme  Følger  i  alle  Tidsaldre.  Det  typiske  Billede 
i  Johannes  Aabenbaring  om  Englen,  der  medbragte  et  evigt 
Evangelium,  er  saaledes  korrekt  og  slaaende  ved  overordent- 
lige aandelige  Kræfter,  lagt  for  Dagen  i  Oprettelsen  og  Ud- 
viklingen af  Jesu  Kristi  Kirke  af  Sidste  Dages  Hellige  —  det 
tro  og  levende  Forbillede  paa  det  af  Mesteren  selv  stiftede 
religiøse  Samfund,  hvis  største  Berettigelse  vel  er  Miraklernes 
Mirakel  —  Forvandlingens  Under  —  at  Mennesket  bliver 
»omvendt«  fra  en  tidligere  forkert  og  ofte  syndefuld  Livs- 
vandel og  opstaar  i  et  nyt  og  rent  Levnet  og  aandeligt  ud- 
vikles ved  at  annamme  Læren. 

Der  er  i  omstaaende  korte  Skitse  ti  konkrete  Eksempler, 
som  viser  den  praktiske  Lighed  med  det  Ny  Testamentes 
Eksempler  og  Lærdomme.  Jeg  henfører  dertil,  fordi  mange  af 
vore  Medmennesker,  som  siger,  at  de  tror  paa  det  Ny  Testa- 
mente og  dets  Hovedpersoner,  har  den  barbariske  og  den  for- 
kvaklede Idé,  at  de  saakaldte  »Mormoner«  ikke  kan  henregnes 
til  »Kristne«,  som  ifølge  Apostlen  Peters  1.  Brev,  4.  Kap.,  var 
et  Forsmædelsens  Navn  for  dem,  som  havde  paataget  sig 
Kristi  Lære  og  Lidelser  i  Troen  paa  hans  Aands  Herlighed  og 
Opstandelse  fra  de  Døde.  Skal  Konsekvensen  føres  ud  i  Livet, 
saa  skal  det  med  fuld  Føje  siges  om  »Mormonerne«  som  et 
Hele  og  et  Kirkesamfund,  at  de  er  de  største  »Kristne«*)  i  Lære 


*)  I  det  store  danske  New  York-Blad  »Nordlyset«  forekom  for- 
nylig en  Diskussion  om  religiøse  Samfund.  I  Anledning  af  denne 
skriver  Kontorchefen  og  Bibliotekaren,  Hr.  Viggo  C.  Eberlin  i  et 
Indlæg  om  Sagen  bl.  a.  følgende  om  »Mormonerne«,  som  det  er 
værd  at  lægge  Mærke  til,  idet  Udtalelsen  kommer  fra  en  intelligent 

og  Liv,  og  at  Troen  paa  den  Herre  Jesus  Kristus  og  hans  Op- 
standelse altid  har  været  og  endnu  er  et  Kardinalemne  blandt 
dem,  og  det  er  saa  at  sige  det  fundamentale  Grundlag  for 
»Mormons  Bog«*),  og  hvorfra  man,  ikke  aldeles  uberettiget 
fra  den  ordinære  Verdens  Synspunkt,  har  givet  de  Sidste  Da- 
ges Hellige  Navnet  »Mormoner«.  Dette  Navn  fører  tilbage  til 
den  intelligente  og  ædelmodig  kristelige  General   »Mormon« 


Mand,  som  har  studeret  adskillige  Religioner.  Han  siger  i  »Nord- 
lyset« af  25.  Maj  1922: 

»At  Beskyldningerne  mod  Mormonerne  var  usande,  vidste  jeg 
allerede,  men  et  Studium  af  Verdens  største  Samling  Skrifter  an- 
gaaende  Mormonismen,  som,  jeg  fik  at  ordne,  medens  jeg  var 
Bibliotekar,  overbeviste  mig  om,  at  Mormonerne  indtager  en  af  de 
højeste  Pladser  iblandt  troende  Kristne.« 

*)  Den  8.  Maj  1838  besvarede  Joseph  Smith  det  Spørgsmaal: 
»Hvorledes  og  hvor  modtog  De  Mormons  Bog«?  saaledes:  »Moroni 
nedlagde  Pladerne,  hvorfra  Mormons  Bog  blev  oversat,  i  en  Høj  i 
Manchester,  Ontario  County,  New  York.  Moroni,  som  er  død  og 
igen  opstanden  fra  de  Døde,  aabenbarede  sig  for  mig  og  fortalte 
mig,  hvor  de  var,  og  han  gav  mig  Oplysninger  om,  hvorledes  jeg 
skulde  erholde  dem.  Jeg  modtog  Pladerne  og  samtidig  Urim  og 
Thummim,  ved  hvilke  Hjælpemidler  jeg  oversatte  Pladerne;  og  saa- 
ledes fremkom  Mormons  Bog.« 

Det  er  en  kort  og  klar  Oplysning  af  Profeten,  selv  om  der  er 
andre  interessante  Enkeltheder  forbunden  med  Sagen.  Præster  og 
Lærde  har  kaldet  dette  Englebesøg  for  hallucineret  Indbildning; 
men  troende  Kristne  har  vel  Tillid  til,  at  Englebesøgene  omtalt  i  det 
Ny  Testamente,  var  Virkelighed.  Alt,  der  staar  i  Forbindelse  med 
Englen  Moronis  Besøg  hos  Joseph  Smith,  taler  ligesaa  stærkt  for, 
at  det  var  Virkelighed. 

Den  berømte  Lærde  og  Professor  i  Psykologi  (Sjælelære),  Mr. 
James,  udtalte  over  for  to  »Mormon«-Ældster  i  sit  Hjem,  af  hvilke 
den  ene  studerede  ved  samme  Universitet,  hvor  Professor  James 
docerede,  at  han  havde  nøje  studeret  Omstændighederne  og  Per- 
sonlighederne i  Forbindelse  med  Mormons  Bogs  Fremkomst,  men 
det  var  umuligt  for  ham  at  forbinde  Sagen  med  Indbildninger  eller 
Forestillelser  af  nogen  Slags.  Alle  de  foregivne  Fakta  i  Sagen 
maatte  staa  paa  deres  egen  Grundvold  i  den  enkle  Ligefremhed  og 
dagligdags  Maade,  det  hele  var  fremkommet  paa  uden  nogen  som 
helst  bedrageriske  eller  indbildske  Bagtanker  om  at  lave  Religion 
paa  deres  Medmenneskers  Godtroenhed  og  Bekostning  eller  »mele 
sin  egen  Kage«. 

paa  det  nordamerikanske  Kontinent,  400  Aar  efter  Kristus,  og 
Sprogforskere  siger,  Ordet  er  ensbetydende  med  »God«,  saa 
set  fra  alle  Synsvinkler  behover  ingen  ejheller  at  kaste  Vrag 
paa  dette  Navn  i  dets  sekundære  Betydning  overfor  Jesu  Kristi 
Kirke  af  Sidste  Dages  Helliges  Medlemmer. 

Jeg  skali  hermed  analysere  og  enkeltgøre  de  ti  konkrete 
Synspunkter: 

1.  John  Tanner  led  af  en  efter  Datidens  Viden  uhelbredelig 
Sygdom.  Den  forsvandt  ved  Tro  og  Befaling  af  en  Herrens 
Tjener  i  Jesu  Kristi  Navn.  Konferer:  Matthæus  4.,  8.,  10.,  12. 
og  21.  Kap.,  Markus  6.  Kap.,  Lukas  4:  36.  Vers,  8.  og  9.  Kap., 
Apostlenes  Gerninger  4.,  5.,  8.  og  28.  Kap. 

Man  maa  ogsaa  lægge  Mærke  til,  at  John  Tanner  ligesom 
Kornelius,  omtalt  i  det  10.  Kap.  af  Apostl.  Gern.,  var  en  god- 
li  j  ærtet  og  opofrende  Mand  overfor  Medmennesker  og  modtog 
derfor  ved  Tro  eller  Tillid  til  Gud  paa  samme  aandelige 
Grundlag  Evangeliets  »Naadegaver«  forend  Daaben.  Alle  hi- 
storiske Eksempler  bringer  dette  for  Dagen,  at  det  er  kun, 
naar  den  rene  Menneskekærlighed  og  Opofrelse  raader  i  Men- 
neskets Hjærte,  kollektivt  og  enkeltvis,  at  de  store  Naadegaver 
som  Helbredelse  o.  s.  v.  kommer  til  sin  fulde  Ret  i  Praksis. 
Dette  bor  de  Sidste  Dages  Hellige  ogsaa  lægge  sig  paa  Sinde 
ved  at  udove  Enighed  og  kærlig  Fordragelighed  samt  Tillid 
til  »Guds  levende  og  blivende  Ord«. 

2.  John  Tanner  omvendte  sig  efter  Daaben  fra  Kødets 
Lyster  som  Tobaksrøgning,  Nydelsen  af  stimulerende,  nerve- 
pirrende og  dermed  aandeligt  svækkende  Drikke.  Hans  store 
Familje,  stadige  Energi  og  Arbejdsstyrke  under  Strabadser 
for  Guds  Riges  Opbyggelse  beviser,  at  han  besad  sædelig  Ren- 
hed i  bedste  Forstand.  Selv  om  Gud  ikke  i  Nutiden  havde 
specificeret  legemlig  Klogskab  i  »Visdomsordet«  (Pagtens  Bog 
89.  Kap.),  saa  vilde  alligevel  Omvendelsens  Aand  eller  Hellig- 
Aanden  tilhviske  Mennesket  at  afsky  det  Urene  eller  det,  som 
i  Kraft  af  sine  legemlige  og  aandelige  Paavirkninger  kan  for- 
vilde Menneskets  Sanser  og  forplumre  Følelseslivet,  som  bør 

være  rent  eller  i  Overensstemmelse  med  den  store  Kristi 
Apostels  kraftige  Formaninger  i  Galaterbrevets  5.  Kap.  og 
Epheserbrevet  5.  Kap.  samt  Apostlen  Peters  Breve. 

3.  JohnTanner  havde  enDrom  eller  et  Nattesyn,  hvori  hans 
Aand,  medens  Legemet  hvilede  i  Søvnens  opbyggende  Ro, 
uden  Tvivl  var  henrykket  til  Kirtland  og  saa,  hvad  der  fore- 
gik, og  hvad  Krise  der  forestod  Brødrene.  Man  har  i  vore  Dage 
Selskaber  for  kritisk  Undersøgelse  af  aandelige  Fænomener, 
og  Drømme  kommer  derunder.  Mange  praktiske  Eksempler 
understøtter  det  Faktum,  at  naar  en  Drøm  er  klar,  levende  i 
Optrin  og  forstaaelig,  saa  er  den  værd  at  lægge  Mærke  til  og 
rette  sig  efter,  enten  den  nu  forekommer  i  symbolsk  eller  lige- 
frem Henpegen.  Erfaringen  viste,  at  Sagen  stod  klar  for  John 
Tanner,  og  han  var  ogsaa  i  god  Overensstemmelse  med,  hvad 
der  berettes  i  Matthæus  1.,  2.  og  27.  Kap.  og  Apostl.  Gern. 
2.  Kap. 

4.  John  Tanner  var  paa  det  Sted,  hvor  han  blev  døbt,  borte 
fra  en  Menighed  og  Kirkens  Hovedstyrke.  Han  solgte  under 
Opofrelser  sine  Ejendomme  for  at  kunne  forene  sig  med 
denne. 

De  sjælelige  Erfaringer  tyder  paa,  at  den  Aand,  Mennesket 
besidder,  trives  bedst,  hvor  den  faar  Næring  fra  den  aandelige 
Kilde,  som  er  i  Overensstemmelse  med  den  relative  og  abso- 
lute  Sandhed  hos  det  selv,  og  hvor  den  ydre  Ramme  betrygger 
en  Udveksling  af  de  aandelige  Kræfter.  Derfor  har  Jesus  Kri- 
stus givet  os  den  tabte  men  fuldkomne  Kirkeorganisation  til- 
bage til  Menighedernes  Opbyggelse.  John  Tanner  var  ogsaa  i 
dette  Stykke  i  Overensstemmelse  med  det  Ny  Testamente. 
Konferer  den  menighedssamlende  Aand  hos  Jesus  og  Apost- 
lene i  Matt.  22.  og  25.  Kap.,  Mark.  6.  Kap.,  Joh  s.  6.  Kap., 
Apostl.  Gern.  14.  og  15.  Kap.  Ligeledes  finder  vi,  at  Ny  Testa- 
ment-Kirken  er  forbunden  med  en  egen  Slags  Styrelse  og 
Prædikanter  af  Profeter,  Apostle,  Biskopper,  Evangelister, 
Halvfjerds,  Ældster,  Lærere  og  Diakoner.  Denne  bestemte 
Menigheds  Aand  og  nærmere  definerede  Styrelse,  som  i  de 

forste  Apostles  Tid  fandtes  ogsaa  i  Kirtland,  Missouri,  Illinois, 
er  den  samme  i  Dag  i  Kirkens  Hovedkvarter  i  Utah,  Idaho  og 
Arizona  og  i  spredt  Tilstand  i  Missionerne.  Se  Apostl.  Gern.  15. 
Kap.,  21:  6.-8.,  1.  Cor.  12:  28.,  Efeserbrevet  4.  Kap.,  1.  Tim. 
5:  17.  og  3.  Kap.,  2.  Tim.  4:  5.,  Titus  1:  5.-7.,  Phil.  1:  1.,  Hebr. 
11:  2.,  Jakob  5:  14. 

5.  John  Tanner  var  besjælet  af  den  samme  Aand  som  Jesus 
i  Bjergprædikenen,  hvilket  er  Evangeliets  Aand,  og  den  er  ble- 
ven udøvet  i  Praksis  af  Tusindvis  af  »Mormon«-Ældster.  Da 
han  kom  op  til  Kirtland,  fulgte  han  Frelserens  Ord:  »Giv  den, 
som  beder  Dig,  og  vend  Dig  ikke  bort  fra  den,  som  vil  laane 
af  Dig.«  Matthæus  5.  Kap.  Broder  Tanner  gjorde  det  med 
Glæde,  og  deri  er  der  aandeligt  set  den  største  Velsignelse. 
Dette  beviser,,  at  han  i  Overensstemmelse  med  Korinther- 
brevet  9.  Kap.  havde  modtaget  samme  Aand  som  de  første 
Hellige  paa  Apostlen  Paulus'  Tid.  Naar  man  giver  en  Gave 
eller  yder  et  Laan,  og  man  ikke  gør  det  med  Glæde,  saa  bliver 
den  aandelige  Tilbagevirkning  den,  at  det  efterlader  et  Ind- 
tryk til  det  værre  paa  Sjælen,  end  som  man  ikke  havde  gjort 
det.  Det  er  en  psykologisk  Sandhed.  Det  forstod  ogsaa  Pro- 
feten Mormon  paa  hans  Tid,  og  han  skriver  derom  i  Mormons 
Bog.  (Mormons  Bog  7:  5—9.). 

Man  ser  deraf,  at  Aanden  er  den  samme  baade  hos  Paulus 
og  Mormon  som  Disciple  af  Herren  paa  to  forskellige  Konti- 
nenter, saavel  som  i  vor  Tid. 

6.  John  Tanner  modtog  et  Autoritets-  eller  Myndigheds- 
Certifikat  fra  Kirken  til  at  prædike  og  forrette  dens  Ordi- 
nancer.  »Mormon«  Kirken  er  særdeles  tolerant.  Den  nærer 
ingen  Følelser  imod  anderledes  Troende  og  deres  Forsamling 
i  Menigheder  ifølge  deres  Samvittigheds  Røst.  Men  som  Kir- 
kens virkelige  Navn:  »Jesu  Kristi  Kirke  af  Sidste  Dages  Hel- 
lige« lader  forstaa,  paastaar  den  absolut  at  være  udsprunget 
fra  »Kristi  Herligheds  Aabenbarelse«  (Peters  Br.  4:  13.)  til 
Profeten  Joseph  Smith.  Saadan  Aabenbaring  er  i  god  Tro  og 
Samstemning  med  det  Ny  Testamente,  naar  Læseren  slaar  op 

i  Apostl.  Gern.  26:  12.— 18.  og  Joh.  Aabenb.  1:  12.— 18.  Der  er 
vel  næppe  nogen,  som  tvivler  om  Jesu  Kristi  Myndighed,  og 
at  det  er  hans  Ret  at  give  den  til  andre  for  at  handle  i  hans 
Navn.  Vore  »kristne«  Venner  er  imidlertid  i  en  noget  lignende 
Stilling  og  Tanker  overfor  os,  som  Ypperstepræsterne  og  Fol- 
kets Ældste  var  overfor  Jesus,  naar  de   sagde:   »Med  hvad 
Myndighed  gør  Du  disse  Ting?  og  hvem  har  givet  Dig  denne 
Myndighed?«  (Matt.  21:  23.-27.).  Historien  gentager  sig  selv 
i  vore  Dage  i  dette  store  Kontroverssporgsmaal  mellem  Aar- 
hundreders  Tradition  og  Troen  paa  Aabenbaring  »fra  Him- 
len«. Jesus   skød  lige  mod  Sagens  Kærne  i  det  rammende 
Spørgsmaal:  »Johannes'  Daab,  hvorfra  var  den?  fra  Himlen 
eller  fra  Mennesker?«  Jesus  troede  Johannes'  Kaldelse,  Ud- 
vælgelse og  Autoritet  og  blev  døbt  af  ham  i  Jordan  med  den 
efterfølgende  himmelske  Aabenbarings  Bekræftelse.  Men  Jo- 
hannes' Samtid  var  ikke  ærlig  i  deres  Samvittighedsliv  mel- 
lem Tro  og  Gerning,  og  derfor  svarede  de  i  deres  Hykleri: 
»Det  vide  vi  ikke.«  Men  troende  kristne  »Mormoner«  véd,  at 
Johannes  Døberen  ligesom  Jesus  fortsætter  sin  Virksomhed  i 
den  himmelske  Verden,  og  han  kom  tilbage  den  15.  Maj  1829 
og   ordinerede   Joseph   Smith  og   Oliver   Cowdery  med   den 
samme  Myndighed  til  at  prædike  Omvendelse  og  døbe  i  Her- 
rens Navn,  som  han  besad  under  sin  jordiske  Mission.  Sam- 
tidig meddelte  han  dem,  at  han  virkede  under  Ledelse   af 
Apostlene  Peter,  Jakob  og  Johannes,  som  senere  vilde  vise  sig 
for  dem  og  ordinere  dem  til  det  melchisedekske  eller  Guds 
Sons  Præstedømme  eller  Myndighed.  (Hebr.  Brevet  5.,  6.,  7. 
Kap.,  100.  Salme,  1.  Mos.  14.  Kap.).  Dette  skete  inden  Udgan- 
gen af  den  følgende  Juni  Maaned  1829.  Dette  var  en  Myndig- 
hed, som  besad  Nøglerne  til  alle  Evangeliets  aandelige  Kræf- 
ter og  Gaver  og  Dannelsen  af  Jesu  Kristi  Kirkes  Organisation 
med  dens  behørige  Styrelse  i  alle  Afdelinger,  som  før  omtalt. 
Det  vilde  optage  for  megen  Plads,  hvis  jeg  skulde  opregne 
Eksemplerne  fra  det  Ny  Testamente  paa  himmelske  Sende- 
buds Aabenbarelse,  hvor  Nødvendigheden  krævede  det.  Lad 

mig  blot  gøre  opmærksom  paa,  at  Engle  kom  og  tjente  Jesus 
efter  hans  Ophold  i  Ørkenen  og  i  den  skæbnesvangre  Nat  i 
Gethsemane  Have.  Der  er  vel  ingen,  som  vil  beskylde  Jesus 
eller  de  nærstaaende  Apostle  for  at  have  løjet  for  Matthæus. 
(Se  ogsaa  Apostl.  Gern.  5.,  8.,  10.,  12.  og  27.  Kap.,  Lukas  1.  og 
2.  Kap.,  Matt.  28.  Kap.).  (Fortsættes.) 

DIGT. 

Aandens  Lys  i  Sjælens  Kammer 

glimter  med  stærke  Lyn, 

den  skuer  Gud  og  sig  selv  ved 

de  samme  Flammer, 

i  det  samme  Syn. 

Og  ved  Lyset,  der,  lig  en  Stjerne, 

opgik  i  Menneskets  Bryst, 

skal  Naturen  til  det  yderste  Fjerne 

vorde  klar  og  løfte  sin  Rost. 

Og  skal  Mennesket  besvare, 

som  forgæves  spurgte  den  nys, 

og  sit  Liv  aabenbare, 

som  en  Stræben  mod  Frihedens  Lys. 


DØDSFALD. 

Broder  Theodor  Johan  Sørensen  afgik  ved  Døden  den  12. 
August  i  Aalborg  efter  10  Dages  Sygeleje.  Han  blev  født  i 
Oxholm,  Øland,  den  13.  August  1852  og  blev  indlemmet  i  Kir- 
ken den  16.  April  1920.  Han  døde  som  et  trofast  Medlem. 

